சந்தியா ரே

சந்தியா ரே (Sandhya Ray-பிறப்பு சனவரி 4,1974) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினராக 2019 முதல் மத்தியப் பிரதேசத்தின் பிந்தில் இருந்து இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார். இவர் 18ஆவது மக்களவையில் தலைவர் குழுவில் உறுப்பினராகவும் உள்ளார்.

2024ஆம் ஆண்டு நடைபெற்ற இந்திய மக்களவைத் தேர்தலில், சந்தியா ரே இந்திய தேசிய காங்கிரசின் பூல் சிங் பரையாவினை 64,840 வாக்குகள் வித்தியாசத்தில் தோற்கடித்தார்.

தனிப்பட்ட வாழ்க்கை
ரே, சபாரம் தைங்குரியா (தந்தை) ராம் கட்டோரி பாய் தைங்குரியா (தாய்) இணையோரின் மகளாக மத்தியப் பிரதேசத்தில் உள்ள மொரேனா கம்ராவில் பிறந்தார். போபாலில் உள்ள சிவாஜி பல்கலைக்கழகம், பர்கத்துல்லா விசுவவித்யாலயா, போபாலில் அமைந்துள்ள அரசு மாநில சட்டக் கல்லூரியில் (முதுகலை கலை,  இளநிலைச் சட்டம்) கல்லூரி படிப்பினை முடித்துள்ளார். இவர் சுமன் ரேயை ஏப்ரல் 16,1984 அன்று திருமணம் செய்து கொண்டார். இவருக்கு இரண்டு மகன்களும் ஒரு மகளும் உள்ளனர். ரே வழக்கறிஞரும் விவசாய நிபுணரும் ஆவார்.

மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:மத்தியப் பிரதேச அரசியல்வாதிகள்
பகுப்பு:பாரதிய ஜனசங்கக் கட்சி அரசியல்வாதிகள்
பகுப்பு:17வது மக்களவை உறுப்பினர்கள்